paragraph_text: Nakon gradnje kolonijalnih krstarica klase Java (naoružanih s po deset topova kalibra 150 mm) sredinom dvadesetih godina, Nizozemska ratna mornarica je od listopada 1936. za potrebe obrane tadašnje Nizozemske Istočne Indije (sadašnja Indonezija) u floti imala i laku krstaricu Hr.Ms. De Ruyter naoružanu sa sedam topova kalibra 150&nbsp;mm, deset protuzračnih topova kalibra 40&nbsp;mm, osam strojnica kalibra 12,7&nbsp;mm te s dva hidroaviona Fokker C.XI-W.